**Karapáti y Moskitu**

Alterasons klimátiku sa ta faze stasons kenti di anu más kenti y más prolongadu. Tenperaturas di inisiu di primavera y di final di otonu sa ta aumenta y ten ménus noti pa baxu zéru. Kes alterason klimátiku li sa ta aumenta númeru di dias ki karapáti sta ativu y es sa ta aumenta risku di duénsa transmitidu pa karapáti, sima duénsa di Lyme y Babesiozi.

Alterasons klimátiku sa ta aumenta tanbê númeru di dias kenti di veron y dias di txuba bedju. Más txuba y stasons kenti más longu ta aumenta dias ki moskitus ta sa ta ripruduzi y pika, u ki ta leba a un maior risku di duénsas transmitidu pa moskitu, sima vírus di Nilo Osidental (WNV) y Ensefaliti Ekina Oriental (EEE).

**Kenha ki sa ta kore más risku?**

* Pesoas ki ta trabadja, brinka, ô faze izersísiu na rua
* Pesoas ku animal di stimason ki ta anda na rua

**Kuzê ki nu pode faze?**

**Karapáti:**

* Bisti ropas ku manga kunpridu, kalsas kunpridu y meias óras ki bu sta na rua
* Djobe si sta karapáti na bo, na kriansas y na animal di stimason dipôs di pasa algun ténpu na rua
* Sta atentu a sintómas di duénsa transmitidu pa karapáti, sima erupson kutânia na forma di “odju di boi”
* Sabe más sobri modi ki bu ta [priveni duénsa transmitidu pa karapáti](https://www.mass.gov/info-details/tick-borne-disease-prevention)

**Moskitus:**

* Uza ripilentis kontra insektus sénpri ki bu sta na rua
* Bisti roupa di manga kunpridu
* Faze un planu di atividadis na rua pa ivita kes óra entri óras ki ta noti y óras ki ta manxi duranti épuka di moskitu
* Konpu telas di janela y portas stragadu
* Tra águ paradu di ária djuntu di bu kaza
* [Sabe más sobri modi ki bu ta privini di duénsas transmitidu pa moskitu](https://www.mass.gov/mosquito-borne-diseases)

**Sabe más na:** [**mass.gov/ClimateAndHealth**](http://www.mass.gov/ClimateAndHealth)

**Bureau of Climate and Environmental Health**

**Environmental Toxicology Program**

**Massachusetts Department of Public Health**